Document ID: 32004D0784

KOMISSION PÄÄTÖS,
tehty 22 päivänä lokakuuta 2004,
elävien eläinten ja eläintuotteiden tuontia Uudesta-Seelannista koskevista terveystodistuksista tehdyn päätöksen 2003/56/EY muuttamisesta
(tiedoksiannettu numerolla K(2004) 4028)
(ETA:n kannalta merkityksellinen teksti)
(2004/784/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön ja Uuden-Seelannin sopimuksen tekemisestä elävien eläinten ja eläintuotteiden kauppaan sovellettavista eläinten terveyttä koskevista toimenpiteistä 17 päivänä joulukuuta 1996 tehdyn neuvoston päätöksen 97/132/EY (1) ja erityisesti sen 4 artiklan,
sekä katsoo seuraavaa:
(1)
Elävien eläinten ja eläintuotteiden kauppaan sovellettavia eläinten terveyttä koskevia toimenpiteitä koskevan Euroopan yhteisön ja Uuden-Seelannin sopimuksen (jäljempänä ’sopimus’) liitteessä V tunnustetaan eläinten terveyttä koskevat toimenpiteet Uuden-Seelannin kanssa käytävän tuoreen lihan, lihavalmisteiden ja eräiden muiden eläintuotteiden kaupassa. Riippuen siitä, vastaavatko kyseiset toimenpiteet Euroopan yhteisön edellyttämiä toimenpiteitä vai eivät, sopimuksen liitteessä VII määrätään, että Uuden-Seelannin kanssa käytävässä tuoreen lihan, lihavalmisteiden ja eräiden muiden eläintuotteiden kaupassa olisi käytettävä soveltuvia virallisia terveystodistuksia.
(2)
Komission päätöksessä 2003/56/EY (2) säädetään todistuksia koskevat vaatimukset ja vahvistetaan elävien eläinten ja eläintuotteiden tuonnissa Uudesta-Seelannista käytettävien virallisten terveystodistusten mallit. Tapauksissa, joissa eläinten terveyttä koskevien toimenpiteiden täysi vastaavuus on määritetty, voidaan käyttää yksinkertaistettuja todistuksia, joiden mallit vahvistetaan kyseisen päätöksen liitteissä II-V.
(3)
Olisi otettava huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annettu Euroopan parlamentin ja neuvoston asetus (EY) N:o 999/2001 (3) sekä eläinten terveyttä koskevien toimenpiteiden äskettäin hyväksytyt vastaavuudet Uuden-Seelannin kanssa käytävän tuoreen lihan, lihavalmisteiden ja eräiden muiden eläintuotteiden kaupassa.
(4)
Päätös 2003/56/EY olisi näin ollen muutettava vastaavasti.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan direktiivin 2003/56/EY liitteet I ja VII tämän direktiivin liitteen mukaisesti.
2 artikla
Tätä päätöstä sovelletaan 13 päivästä joulukuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä lokakuuta 2004.

Labels: 17
0
3
6
18